Source: http://www.ziareph.ro/2018/06/12/declaratiile-iresponsabile-ale-presedintelui-klaus-iohannis-submineaza-autoritatea-curtii-constitutionale-si-reprezinta-un-atac-deosebit-de-grav-la-adresa-ordinii-constitutionale-din-romania/
Timestamp: 2018-06-22 10:52:39+00:00

Document:
Declaraţiile iresponsabile ale preşedintelui Klaus Iohannis subminează autoritatea Curţii Constituţionale si reprezintă un atac deosebit de grav la adresa ordinii constituţionale din Romania | Ziare Prahova
Acasă Actualitate Declaraţiile iresponsabile ale preşedintelui Klaus Iohannis subminează autoritatea Curţii Constituţionale si reprezintă...
Declaraţiile iresponsabile ale preşedintelui Klaus Iohannis subminează autoritatea Curţii Constituţionale si reprezintă un atac deosebit de grav la adresa ordinii constituţionale din Romania
Declaraţiile preşedintelui Klaus Iohannis referitoare la decizia Curţii Constituţionale în cazul Kovesi reprezintă un atac deosebit de grav la adresa ordinii constituţionale din România, a transmis marţi, în cadrul unui comunicat de presă, PSD-ul condus de Liviu Dragnea.
„Intenţia preşedintelui Iohannis de a pune în discuţie, într-o dezbatere publică, decizia Curţii Constituţionale constituie un act de agresiune asupra acestei instituţii fundamentale pentru sistemul democratic din România. Deciziile Curţii Constituţionale sunt definitive şi general obligatorii – ele se execută, nu se discută! În logica preşedintelui Iohannis, orice decizie a unei instanţe de judecată din România ar fi pusă în discuţie, în loc să fie de îndată executată. Mai mult decât atât, Curtea Constituţională este singura instituţie abilitată să stabilească interpretarea corectă a Legii fundamentale. Nimeni altcineva, nici preşedintele, nici altă autoritate a statului şi nici măcar societatea civilă, nu are dreptul să se substituie autorităţii CCR pentru a da verdicte cu privire la respectarea Constituţiei României”, a transmis PSD.
Partidul condus de Dragnea acuză că declaraţiile preşedintelui Iohannis echivalează cu un îndemn la nesupunere în faţa legilor şi instanţelor judecătoreşti din România.
„După modelul preşedintelui Iohannis, orice cetăţean poate întârzia după bunul plac punerea în aplicare a unei obligaţii legale, a unei amenzi sau a unei sentinţe, pe motiv că vrea să înţeleagă mai bine motivarea celor care au emis sancţiunea. Este inadmisibil ca preşedintele Iohannis să insinueze că decizia CCR ar pune sub semnul întrebării independenţa procurorilor. În motivarea CCR se precizează explicit: „Controlul Ministrului Justiţiei constă în verificarea eficienţei manageriale, a modului în care procurorii îşi îndeplinesc atribuţiile de serviciu (…). Controlul nu poate viza măsurile dispuse de procuror în cursul urmării penale şi soluţiile penale.” Nimeni, nici Curtea Constituţională, nici majoritatea parlamentară, nici ministrul Justiţiei şi nimeni altcineva nu a pus nici măcar un moment în discuţie independenţa procurorilor în administrarea cauzelor”, a punctat PSD.
Potrivit partidului, chiar în noile legi ale justiţiei, adoptate cu votul majorităţii PSD- ALDE, este garantată în mod explicit independenţa procurorilor în instrumentarea cauzelor.
„Amendamentul introdus la Legea 303 privind statutul magistraţilor: Art. 3 alin. 1^1: „Procurorii sunt independenţi în dispunerea soluţiilor, în condiţiile prevăzute de Legea nr.304/2004, privind organizarea judiciară, republicată, cu modificările şi completările ulterioare.” Aşadar, insinuarea preşedintelui că cineva ar dori să intervină în independenţa procurorilor este o acţiune deliberată de dezinformare a opiniei publice din România, ceea ce este incalificabil în raport cu funcţia de preşedinte al republicii. În acelaşi registru de dezinformare şi intoxicare a cetăţenilor români se încadrează şi afirmaţia preşedintelui Iohannis că PSD sau CCR ar urmări „amputarea atribuţiilor sale”. Nu poţi amputa ceva ce nu există… Constituţia României nu conferă niciun rol preşedintelui României în revocarea procurorilor-şefi. Este deci o minciună că atribuţiile sale constituţionale ar fi fost restrânse printr-un demers al PSD sau prin deciziile CCR”, susţine PSD.
Partidul Social-Democrat pretinde că, dimpotrivă, CCR îi recunoaşte preşedintelui rolul în verificarea legalităţii procedurii de revocare a unui procuror şef.
„În schimb, CCR înlătură refuzul preşedintelui, după bunul plac al unei cereri de revocare. Dacă un procuror şef a încălcat condiţiile legale privind funcţia sa, atunci acesta trebuie revocat, pentru că aşa prevede legea! Bunul plac al preşedintelui Iohannis nu poate fi mai presus de lege! De aceea nu poate refuza o cerere de revocare legală! Este deci amputat doar bunul plac al preşedintelui Iohannis, în niciun caz atribuţiile sale constituţionale. (…) Nu în ultimul rând, PSD subliniază că, în alte recomandări adresate României, Comisia de la Veneţia a precizat clar că deşi decidenţii politici au libertatea de a comenta critic deciziile CCR, aceştia au obligaţia să precizeze că le vor respecta, chiar dacă nu sunt de acord cu ele – o regulă fundamentală pentru ordinea constituţională a unui stat democratic, pe care Iohannis a călcat-o în picioare imediat după întâlnirea cu reprezentanţii Comisiei de la Veneţia”, a precizat PSD. (Corina U.).
Articolul precedent„Miopia politică” a preşedintelui Iohannis care nu vede „abuzuri grave” din Justiţie pune serios sub semnul întrebării autonomia sa decizională
Articolul următorSefa DNA este acuzată de represiune nedreaptă/Plangere penala pe numele lui Kovesi
Pe 29 ianuarie va fi dat votul de învestitură pentru Guvernul condus de Viorica...
EXCLUSIV/Persoane care respiră din vorbe, atitudine, fapte şi conturile doldora de bani un puternic...
Ploieștenii au protestat sâmbătă seara împotriva legilor justiției. Vorbe grele la adresa PSD
EXCLUSIV/FENOMENE PARANORMALE LA SEDINTELE CURTII DE APEL CONSTANTA/JUDECATORII VOR SA IL CONDAMNE PE UN...
Ziua produselor românești a fost marcată și la Ploiești/ VIDEO
EXPLOZIV/”Imbecili securistoizi gen Coldea au ajuns sa aiba ouale uriase”/ “De...
Sase mii de deţinuţi ar putea fi eliberaţi
Procurorii DNA au dispus începerea urmăririi penale faţă de primarul municipiului...

References: CCR 
 CCR 
 CCR 
 CCR 
 CCR 
 CCR